1802

1802. aasta (MDCCCII) oli 19. sajandi 2. aasta.

Sündmused Eestis 
 3. mai (vkj 21. aprill) – Toimus Tartu Ülikooli taasavamisaktus.
 Kevadel kuulutati välja Liivimaa kubermanguvalitsuse patent, mille kohaselt talurahvas hakkas statsiooni ehk majutusmaksu edaspidi tasuma mitte viljas ja heintes nagu seni, vaid rahas ning riigile makstava pearaha võisid talupojad nüüdsest maksta ise (varem käis see mõisniku kaudu).
 3. juuni (vkj 22. mai) – Läbisõidul Tartust tutvus Venemaa keiser Aleksander I ülikooliga, keisrile pidas tervituskõne professor ja tulevane rektor Georg Friedrich Parrot.
 Juunis esitas Eestimaa maapäeval koos olnud Eestimaa rüütelkond eesotsas Jakob Georg Bergiga kava, mis nägi ette talurahva kaitseks seaduse koostamise.
 26. juuli (vkj 14. juuli) – Eestimaa rüütelkonna maapäev võttis vastu  talurahvaregulatiivi "Iggaüks...", millega talupoeg sai vallasvarale omandiõiguse ja talukoha põlise kasutamise õiguse jätkusuutlikul talupidamisel. Samuti otsustati asutada valla- ja kihelkonnakohtud.
 27. oktoober (vkj 15. oktoober) – Aleksander I kinnitas Eestimaa Aadlike Krediitkassa põhikirja.
 24. detsember (vkj 12. detsember) – Aleksander I kinnitas Tartu Keiserliku Ülikooli põhimääruse. 
Johann Christoph Petri avaldas kolmeköitelise saksakeelse raamatu "Eestimaa ja eestlased", kus ta tugevalt kritiseeris Balti kubermangudes valitsenud ühiskondlikke olusid.

Sündmused maailmas 
 ...

Sündinud 
26. veebruar – Victor Hugo, prantsuse kirjanik 
9. aprill – Elias Lönnrot, soome rahvaluulekoguja ja kirjanik
24. juuli – Alexandre Dumas vanem, prantsuse kirjanik
5. august – Niels Henrik Abel, norra matemaatik
26. oktoober – Miguel I, Portugali kuningas
15. detsember – János Bolyai, Ungari matemaatik

Surnud 
17. detsember – Johannes Wiedewelt, taani skulptor
27. detsember – Jens Juel, taani maalikunstnik

Viited

 1802